stanford-oval/wikipedia huggingface dataset:
עושק (חוזה)

עושק היא אחת מן העילות המאפשרות לבטל את החוזה, בשל פגם בכריתת חוזה. ניתן לבטל חוזה מחמת עושק כאשר כריתת החוזה נבעה מניצול מצוקה של אחד המתקשרים ובלבד שתנאי החוזה היו גרועים במידה ניכרת מן המקובל.

עילת העושק מנויה בפרק ב' בחוק החוזים הישראלי:
18. מי שהתקשר בחוזה עקב ניצול שניצל הצד השני או אחר מטעמו את מצוקת המתקשר, חולשתו השכלית או הגופנית או חוסר נסיונו, ותנאי החוזה גרועים במידה בלתי סבירה מן המקובל, רשאי לבטל את החוזה.
עקרונות בסיסיים

עילת העושק היא עבירה פלילית במקורה (עבירת עושק), שבהמשך הועתקה לחוק החוזים. במצב של עושק אנו מניחים כי נכרת חוזה תקף אולם מטעמי מוסר וצדק חברתי החליט המחוקק לאפשר את ביטולו של חוזה זה. עילת העושק מתייחסת למצבים בעלי חומרה פחותה מאשר בעילת הכפייה, שכן לא מופעל לחץ להתקשר בחוזה, אך ניצול החולשה של אחד הצדדים גורם לכך שתנאי החוזה הם בלתי סבירים. בניגוד ליתר עילות הביטול שבפרק ב' לחוק החוזים, רק בעילת העושק נבחן תוכן החוזה וסבירות תנאיו.
הוראת העושק הועתקה גם למספר חוקים אחרים שמטרתם הגנה על לקוחות ועל צרכנים, כדוגמת : ס' 3 לחוק הגנת הצרכן, ס' 4 בחוק הבנקאות (שרות ללקוח) וכדומה.
הוכחת הפגם

חוזה - בחוק נכתב "מי שהתקשר בחוזה..." – כלומר, ראשית יש להוכיח קיומו של חוזה תקף על פי המבחנים הקבועים בפרק א' לחוק החוזים.
מצבו של הנעשק - יש להוכיח מצוקה, חולשה שכלית, חולשה גופנית או חוסר ניסיון אצל הצד הנעשק על מנת להוכיח את עילת העושק. כל אחת מן החלופות הנ"ל מקימה לבדה עילת ביטול מפאת עושק.
ניצול המצוקה - יש להראות ידיעה של העושק על מצבו של הנעשק, וכן, ניצולה על מנת להחתימו על חוזה או על מנת להשיג יתרונות כלשהם בחוזה שנחתם. גם עצימת עיניים מצד העושק לנוכח מצוקתו של הנאשם תחשב לעושק, היות שהיא נתפסת כרשלנות גסה. אולם, לא כל רשלנות תקים עילת ביטול בשל עושק אלא אך רשלנות בוטה ומשמעותית.
קשר סיבתי - יש להראות כי המצוקה וניצולה הם אלה שגרמו לצד הנעשק להתקשר בחוזה. הסיבתיות אותה יש להוכיח היא סובייקטיבית, כלומר, יש להוכיח כי מצב הנעשק וניצולו תרמו להתקשרותו בחוזה, אף אם לא כגורם בלעדי לכך.
תנאי החוזה - יש להוכיח "תנאי חוזה גרועים במידה בלתי סבירה מן המקובל" – המקרים הטיפוסיים הנכנסים להגדרה זו הם המקרים בהם בעקבות העושק נכרת חוזה אשר היחס בין הערכים המוחלפים בו איננו סביר. ככלל, כשקובע בית המשפט מהו המקובל ומהם תנאי חוזה גרועים במידה בלתי סבירה, נשקלים שיקולים של צדק והגינות לפיהם מכריעים בהחלטה ערכית זו.
תוצאות

אדם אשר כרת חוזה עקב עושק רשאי לבטל חוזה זה בהודעה לצד השני תוך זמן סביר מאז שנודע לו על העושק. במקרה שאותו אדם אכן בחר לבטל את החוזה, חלה חובת השבה הדדית של התמורות שהחולפו עד לאותו רגע במסגרת היחסים החוזיים שבין הצדדים, ובמצב שבו השבה של דבר כלשהו איננה אפשרית - יש להשיב את שוויו.
כן, במקרה בו החוזה ניתן להפרדה לחלקים ועילת העושק נוגעת רק בחלק אחד מהם, ניתן לבטל את אותו חלק בלבד. אולם, אם הצד התם לא היה מתקשר בחוזה כלל אם לא היה נעשק - הוא רשאי לבחור בין ביטול מלא או חלקי של החוזה.
ראו גם

דיני חוזים
טעות (חוזה)
הטעיה (חוזה)
כפייה (חוזה)
הערות שוליים

↑  חוק החוזים (חלק כללי) התשל"ג-1973, ס"ח 694, י"ז בניסן תשל"ג, 19.4.1973.
↑  ע"א 11/84 רבינוביץ' נ' שלב - הקואופרטיב המאוחד להובלה בע"מ, פ"ד מ(4) 533, 541 (1986); סיני דויטש "הוראת העושק בחוק החוזים" מחקרי משפט ב 1, 2 (התשמ"ב).
↑  ע"א 403/80, סאסי נ' קיקאון, פ"ד לו (1) 762, 767 (1981).
↑  ע"א 403/80, סאסי נ' קיקאון, עמ' 770.
↑  ע"א 719/78 איליט בע"מ נ' אלקו בע"מ, פ"ד לד (4) 673, 685 (1980).
↑  גבריאלה שלו, דיני חוזים - החלק הכללי, תשס"ה, עמ' 347.
↑  דניאל פרידמן ונילי כהן, חוזים כרך א 983 (1991).
↑  ע"א 403/80, סאסי נ' קיקאון, עמ' 768-769.
↑  גבריאלה שלו, דיני חוזים - החלק הכללי, תשס"ה, עמ' 345.
↑  ע"א 784/81 שפיר נ' אפל, פ"ד לט(4) 149, 157 (1985).
↑  ע"א 2041/05 מחקשווילי נ' מיכקשווילי, תק-על 2007(4) 2223, ס' 7 לפסק דינו של השופט רבלין (2007)
↑  גבריאלה שלו, דיני חוזים - החלק הכללי, תשס"ה, עמ' 347.
↑  ע"א 2041/05 מחקשווילי נ' מיכקשווילי, תק-על 2007(4) 2223, ס' 14 לפסק דינה של השופטת ברלינר.
| דיני חוזים |
| --- | --- | --- |
| עקרונות יסוד | חופש החוזים • חוזים יש לקיים • תום לב |  |
| סוגי חוזים | חוזה אחיד • חוזה יחס • חוזה לטובת אדם שלישי • חוזה אופציה |  |
| פגמים בכריתת חוזה | חוזה למראית עין • טעות • טעות בחוזה (משפט עברי) • הטעיה • כפייה • עושק |  |
| מונחים נוספים | הצעה • זיכרון דברים • הסכם מכללא • הסכם ג'נטלמני • טעות סופר • כוח עליון |  |
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
עונת 1962/1963 ב-NBA

| --- | --- |
 תאריך התחלה:  16 באוקטובר 1962
 תאריך סיום:  24 באפריל 1963
 מספר קבוצות:  9
 מספר משחקים לקבוצה:  80
 דראפט 1962
 בחירה ראשונה:  ביל מקגיל
 על ידי:  שיקגו זפרס
 העונה הסדירה
 המאזן הטוב ביותר:  בוסטון סלטיקס
 MVP של העונה הסדירה:  ביל ראסל (בוסטון סלטיקס)
 מלך הסלים:  וילט צ'מברלין (סן פרנסיסקו ווריורס)
 הפלייאוף
 אלופת המזרח:  בוסטון סלטיקס
 אלופת המערב:  לוס אנג'לס לייקרס
 סדרת הגמר
 אלופה:  בוסטון סלטיקס
 MVP של סדרת הגמר:  לא נבחר
 → 1961/19621963/1964 ←
 
עונת 1962/1963 היא העונה ה-17 של ליגת ה-NBA. העונה הסתיימה עם זכייתה החמישית ברציפות והשישית בסך הכול של בוסטון סלטיקס בתואר האליפות, לאחר שבסדרת הגמר ניצחה את לוס אנג'לס לייקרס בתוצאה 4-2. זוהי האליפות החמישית של הסלטיקס מתוך רצף של 8 אליפויות רצופות. בתואר ה-MVP של העונה הסדירה זכה בפעם הרביעית ביל ראסל מהסלטיקס, לאחר שרשם ממוצעים של 16.8 נקודות ו-23.6 ריבאונדים למשחק והוביל את קבוצתו למאזן הטוב בליגה (58-22).
בתחילת העונה עברה קבוצת "פילדלפיה ווריורס" לסן פרנסיסקו שבקליפורניה, ושינתה את שמה ל"סן פרנסיסקו ווריורס" (כיום גולדן סטייט ווריורס). כמו כן שינתה "שיקגו פקרס" את כינויה ל"שיקגו זפרס" (כיום וושינגטון ויזארדס).
דראפט 1962

בדראפט ה-NBA, שהתקיים ב-26 במרץ 1962 בעיר ניו יורק, בחרה שיקגו זפרס במקום הראשון את ביל מקגיל מאוניברסיטת יוטה. לפני טקס הדראפט נלקחו דייב דבושר וג'רי לוקאס כבחירות טריטוריאליות על ידי דטרויט פיסטונס וסינסינטי רויאלס, בהתאמה. שניהם חברים בהיכל התהילה של הכדורסל ונבחרו לרשימת 50 השחקנים הגדולים בתולדות ה-NBA, כמו גם הבחירה השביעית בדראפט, ג'ון האבליצ'ק. מלבדם, נבחרו בדראפט זה עוד ארבעה שחקני אולסטאר: זלמו ביטי (בחירה שלישית), לן צ'אפל (בחירה רביעית), טרי דיסינג'ר שזכה בפרס רוקי העונה (בחירה שמינית) וצ'ט ווקר, שהוצג לאחר פרישתו בהיכל התהילה של הכדורסל (בחירה 12).
להלן רשימת נבחרי הסיבוב הראשון (מתוך 16 סיבובים):
| מקרא |
| --- | --- |
: מסמל שחקן שנבחר להיכל התהילה של הכדורסל
: מסמל שחקן שנבחר למשחק האולסטאר ולאחת מחמישיות העונה
: מסמל שחקן שנבחר למשחק האולסטאר בלבד
: מסמל שחקן שנבחר לאחת מחמישיות העונה
: מסמל שחקן שלא שיחק מעולם בליגה
| סיבוב ראשון> מספר בחירה | סיבוב ראשון> שם | סיבוב ראשון> מדינה | סיבוב ראשון> מכללה/קבוצה | סיבוב ראשון> קבוצה בוחרת |
| --- | --- | --- | --- | --- |
| ‏T | דייב דבושר | ארצות הברית ארצות הברית | אוניברסיטת דטרויט | דטרויט פיסטונס |
| ‏T | ג'רי לוקאס | ארצות הברית ארצות הברית | אוניברסיטת המדינה של אוהיו | סינסינטי רויאלס |
| 1 | ביל מקגיל | ארצות הברית ארצות הברית | אוניברסיטת יוטה | שיקגו זפרס |
| 2 | פול הוג | ארצות הברית ארצות הברית | אוניברסיטת סינסינטי | ניו יורק ניקס |
| 3 | זלמו בייטי | ארצות הברית ארצות הברית | אוניברסיטת פריירי ויו | סנט לואיס הוקס |
| 4 | לן צ'אפל | ארצות הברית ארצות הברית | אוניברסיטת וייק פורסט | סירקיוז נשיונלס |
| 5 | ויין הייטאוור | ארצות הברית ארצות הברית | ריאל מדריד (ספרד) | פילדלפיה ווריורס |
| 6 | לירוי אליס | ארצות הברית ארצות הברית | אוניברסיטת סנט ג'ון | לוס אנג'לס לייקרס |
| 7 | ג'ון האבליצ'ק | ארצות הברית ארצות הברית | אוניברסיטת המדינה של אוהיו | בוסטון סלטיקס |
אולסטאר

משחק האולסטאר בעונה זו נערך ב-16 בינואר 1963 בלוס אנג'לס, קליפורניה.
המאמנים במשחק היו רד אאורבך מבוסטון סלטיקס ופרד שאוס מלוס אנג'לס לייקרס. חמישיית המזרח כללה את בוב קוזי, אוסקר רוברטסון, ג'ק טוויימן, טום היינסון וביל ראסל, וחמישיית המערב כללה את ג'רי וסט, אלג'ין ביילור, בוב פטיט, וולט בלאמי ווילט צ'מברלין. במשחק עצמו ניצחה קבוצת המזרח בתוצאה 115-108, ובתואר ה-MVP של משחק האולסטאר זכה ביל ראסל שקלע 19 נקודות והוריד 24 ריבאונדים.
טבלת העונה הסדירה

| מזרח> # | מזרח> קבוצה | מזרח> ניצחונות | מזרח> הפסדים | מזרח> אחוז ניצחונות | מזרח> פער מהמובילה |
| --- | --- | --- | --- | --- | --- |
| 1 | בוסטון סלטיקס* | 58 | 22 | 0.725 | – |
| 2 | סירקיוז נשיונלס* | 48 | 32 | 0.600 | 10 |
| 3 | סינסינטי רויאלס* | 42 | 38 | 0.525 | 16 |
| 4 | ניו יורק ניקס | 21 | 59 | 0.263 | 37 |
| מערב> # | מערב> קבוצה | מערב> ניצחונות | מערב> הפסדים | מערב> אחוז ניצחונות | מערב> פער מהמובילה |
| --- | --- | --- | --- | --- | --- |
| 1 | לוס אנג'לס לייקרס* | 53 | 27 | 0.663 | – |
| 2 | סנט לואיס הוקס* | 48 | 32 | 0.600 | 5 |
| 3 | דטרויט פיסטונס* | 34 | 46 | 0.425 | 19 |
| 4 | סן פרנסיסקו ווריורס | 31 | 49 | 0.388 | 22 |
| 5 | שיקגו זפרס | 25 | 55 | 0.313 | 28 |
‏*כוכבית מסמנת קבוצה שהעפילה לפלייאוף.
מובילי הקטגוריות הסטטיסטיות

| קטגוריה | שחקן | קבוצה | ערך |
| --- | --- | --- | --- |
| נקודות למשחק | וילט צ'מברלין | סן פרנסיסקו ווריורס | 44.8 |
| ריבאונדים למשחק | וילט צ'מברלין | סן פרנסיסקו ווריורס | 24.3 |
| אסיסטים למשחק | גאי רוג'רס | סן פרנסיסקו ווריורס | 10.4 |
| אחוזים מהשדה | וילט צ'מברלין | סן פרנסיסקו ווריורס | 52.8% |
| אחוזים מקו העונשין | לארי קוסטלו | סירקיוז נשיונלס | 88.1% |
| נקודות מדד | וילט צ'מברלין | סן פרנסיסקו ווריורס | 31.8 |
פרסים

MVP של העונה הסדירה - ביל ראסל, בוסטון סלטיקס
רוקי השנה - טרי דיסינג'ר, שיקגו זפרס
מאמן העונה - הארי גלאטין, סנט לואיס הוקס (הזוכה הראשון בפרס)
פרסים > פרסים עונתיים

חמישיות העונה
| החמישייה הראשונה | החמישייה השנייה |
| --- | --- |


אוסקר רוברטסון (סינסינטי רויאלס): בוב קוזי (בוסטון סלטיקס)
ג'רי וסט (לוס אנג'לס לייקרס): האל גריר (סירקיוז נשיונלס)
אלג'ין ביילור (לוס אנג'לס לייקרס): ביילי האוול (דטרויט פיסטונס)
בוב פטיט (סנט לואיס הוקס): טום היינסון (בוסטון סלטיקס)
ביל ראסל (בוסטון סלטיקס): וילט צ'מברלין (סן פרנסיסקו ווריורס)
חמישיית הרוקיז
ג'ון האבליצ'ק (בוסטון סלטיקס)
טרי דיסינג'ר (שיקגו זפרס)
צ'ט ווקר (סירקיוז נשיונלס)
דייב דבושר (דטרויט פיסטונס)
זלמו ביטי (סנט לואיס הוקס)
פלייאוף 1963

סגל האלופה, בוסטון סלטיקס: ביל ראסל, טום היינסון, סם ג'ונס, בוב קוזי, ג'ון האבליצ'ק, סאץ' סנדרס, פרנק רמזי, קיי. סי. ג'ונס, ג'ים לוסקוטוף, קלייד לאבלט ודן שוורץ.
מאמן ראשי: רד אאורבך.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | חצי גמר אזורי | חצי גמר אזורי |  |  | גמר אזורי | גמר אזורי |  |  | גמר ה-NBA | גמר ה-NBA |
:  
|  | מזרח | מזרח |   |   |  |  |   |   |  |  |
|  | מזרח | מזרח |   |   |  |  |   |   |  |  |
|  |   |   |   |   |  |  |   |   |  |  |
|  |   |   |   |   |  |  |   |   |  |  |
|  |   |   |   |   |  |  |   |   |  |  |
|  |   |   |   |   |  (1) בוסטון סלטיקס |  4 |   |   |  |  |
|  |  |  |   |   |  (1) בוסטון סלטיקס |  4 |   |   |  |  |
|  |  |  |   |   |  (3) סינסינטי רויאלס |  3 |   |   |  |  |
|  |  (2) סירקיוז נשיונלס |  2 |   |   |  (3) סינסינטי רויאלס |  3 |   |   |  |  |
|  |  (2) סירקיוז נשיונלס |  2 |   |   |  |  |   |   |  |  |
|  |  (3) סינסינטי רויאלס |  3 |   |   |  |  |   |   |  |  |
|  |  (3) סינסינטי רויאלס |  3 |   |   |  |  |   |   |  (1) בוסטון סלטיקס |  4 |
|  | מערב | מערב |   |   |  |  |   |   |  (1) בוסטון סלטיקס |  4 |
|  | מערב | מערב |   |   |  |  |   |   |  (1) לוס אנג'לס לייקרס |  2 |
|  |   |   |   |   |  |  |   |   |  (1) לוס אנג'לס לייקרס |  2 |
|  |   |   |   |   |  |  |   |   |  |  |
|  |   |   |   |   |  |  |   |   |  |  |
|  |   |   |   |   |  (1) לוס אנג'לס לייקרס |  4 |   |   |  |  |
|  |  |  |   |   |  (1) לוס אנג'לס לייקרס |  4 |   |   |  |  |
|  |  |  |   |   |  (2) סנט לואיס הוקס |  3 |   |   |  |  |
|  |  (2) סנט לואיס הוקס |  3 |   |   |  (2) סנט לואיס הוקס |  3 |   |   |  |  |
|  |  (2) סנט לואיס הוקס |  3 |   |   |  |  |   |   |  |  |
|  |  (3) דטרויט פיסטונס |  1 |   |   |  |  |   |   |  |  |
|  |  (3) דטרויט פיסטונס |  1 |   |   |  |  |   |   |  |  |
הערות שוליים

↑  סיכום עונת 1962/1963, באתר nba.com
↑  סיכום עונת 1962/1963, באתר basketball-reference.com
↑  רשימת הנבחרים בדראפט 1962, באתר basketball-reference.com
↑  סיכום משחק האולסטאר 1963, באתר nba.com
↑  דו"ח משחק האולסטאר 1963, באתר basketball-reference.com
| עונות בליגת ה-NBA |
| --- | --- | --- |
| שנות ה-1940 | 1946/1947 • 1947/1948 • 1948/1949 |  |
| שנות ה-1950 | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 |  |
| שנות ה-1960 | 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 |  |
| שנות ה-1970 | 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 |  |
| שנות ה-1980 | 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 |  |
| שנות ה-1990 | 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| שנות ה-2000 | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| שנות ה-2010 | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 |  |
| שנות ה-2020 | 2019/2020 (הבועה) • 2020/2021 • 2021/2022 • 2022/2023 • 2023/2024 • 2024/2025 |  |
ביל מקגיל, הבחירה הראשונה בדראפט
ג'רי לוקאס, נבחר על ידי סינסינטי רויאלס כבחירה טריטוריאלית
ע"ב ס"ג מ"ה ב"ן

ע"ב ס"ג מ"ה ב"ן (בראשי תיבות: עסמ"ב במספרים: 72, 63, 45, 52) הוא מושג בקבלה היהודית, שיסודו בארבע אפשרויות גימטריה במילוי לשם יהוה.
האפשרות ע"ב נוצרת מגימטריה של השם ב"מילוי יודין": יוד הי ויו הי, ס"ג ממילוי משולב: יוד הי ואו הי, מ"ה מ"מילוי אלפין": יוד הא ואו הא, וב"ן מ"מילוי ההין": יוד הה וו הה. ארבע אפשרויות אלו הן ארבע מתוך 27 אפשרויות מילוי לאותיות י ה ו ה.
הקבלות

| מקביל ל: | ע"ב | ס"ג | מ"ה | ב"ן |
| --- | --- | --- | --- | --- |
| באותיות השם | י | ה | ו | ה |
| בארבעת העולמות | אצילות | בריאה | יצירה | עשייה |
| בפרצופים | אבא | אמא | זעיר אנפין | נוקבא |
| בגימטריה | 72 | 63 | 45 | 52 |
| בחלקי התורה | טעמים | נקודות | תגים | אותיות |
| בחלקי הנשמה | חיה | נשמה | רוח | נפש |
| בארבעת היסודות | אש | מים | רוח | עפר |
| ברוחות השמים | דרום | צפון | מזרח | מערב |
| באבות האומה | אברהם | יצחק | יעקב | דוד |
משמעויות

בספרות הקבלה מוסבר כי שורשם של ארבעת השמות הוא במספר 72; הראשון (ע"ב) הוא עצמו 72, השני (ס"ג) בצירוף עשר האותיות גם הוא 72 (עם הכולל), השלישי (מ"ה) בצירוף הגימטריה הרגילה של יהוה (26) עם הכולל שווה 72. הרביעי (ב"ן) אינו שווה ל-72, אך השם יהוה עצמו בריבוע (י יה יהו יהוה) עולה 72, ומשויך לשם ב"ן כיוון ששם זה שהוא כנגד ספירת ה"מלכות" אין לו כח בפני עצמו אלא מה שמקבל מאחרים. ארבע הפעמים 72 שוות בסך הכל 288 (רפ"ח) ועל זה מיוסד המושג הקבלי רפ"ח ניצוצין.
האות י' מופיעה תשע פעמים בארבעת השמות ומרמזת ל"מים" שבמקווה שעולים בגימטריה 90.
סך האותיות של ארבעת השמות הוא 39 כנגד ל"ט מלאכות שאסורות בשבת. הגימטריה של ארבעת השמות היא 232 ושווה לגימטריה של "הברכה".
ראו גם

שם בן ע"ב
מושגי יסוד בקבלה
הערות שוליים

↑  ראו כאן את רשימת האפשרויות.
↑  הרמח"ל בקל"ח פתחי חכמה פתחים נה' נו'
↑  קל"ח פתחי חכמה פתח נז.
↑  כתר שם טוב חלק ראשון סימן ב' בשם הבעש"ט.
פארק קינגס

| --- | --- |

 מידע כללי
 תאריך הקמה:  1872 
 נתונים ומידות
 שטח:  399.9 הקטאר
 גובה ממוצע:  53 מ' 
 מיקום
 מדינה:  אוסטרליה אוסטרליה
 מיקום:  City of Perth 
 קואורדינטות:  31°57′44″S 115°49′54″E﻿ / ﻿31.962134954452°S 115.83171208388°E﻿ / -31.962134954452; 115.83171208388
 אתר רשמי
 
מראה כללי של הפארק בצילום מצפון-מזרח
פארק קינגס הוא פארק בעיר פרת' שבמערב אוסטרליה. בשטח של 4.06 קילומטרים רבועים הוא אחד הפארקים העירוניים הגדולים ביותר בעולם. הוא אתר הנופש הפופולרי ביותר במדינת אוסטרליה המערבית, שבו מבקרים מדי שנה חמישה מיליון איש. ניתן להגיע אליו תוך מספר דקות של נביעה ממרכז העיר.
תולדות הפארק

הר אליזה, שעליו משתרע מרבית שטחו של הפארק, שימש לפני ההתיישבות האירופית באוסטרליה כאתר פולחן לתושבים האבוריג'ינים המקומיים. בתחתית המדרון הדרומי של ההר מצוי מעיין מים מתוקים שסיפק להם מי שתייה. בשל המעיין נבחר האזור על ידי המתיישבים האירופים כאתר להקמת היישוב פרת'. הם העניקו להר את השם אליזה על שם אשתו של מושל ניו סאות' ויילס בראשית המאה ה-19.
ההר שימש כאתר לחטיבת עצים למסחר עד שנת 1871, כאשר מושל אוסטרליה המערבית שוכנע להקצות שטח של 1.75 קילומטרים מרובעים על ההר לשימוש כשמורת טבע. בשנת 1890 הוגדל שטח השמורה לממדיו העכשוויים. היא נפתחה רשמית כפארק ב-10 באוגוסט 1895. הפארק נקרא תחילה פארק פרת'. ב-1901 קיבל הפארק את שמו הנוכחי לכבוד הכתרתו למלך של אדוארד השביעי ולכבוד ביקורם בפרת' של ג'ורג', הדוכס מקורנוול (לימים המלך ג'ורג' החמישי) ואשתו הנסיכה מרי מטק.
מאז שנת 1964 מארח הפארק בחודש ספטמבר בכל שנה את פסטיבל פארק קינגס – תערוכת פרחי הבר הגדולה ביותר באוסטרליה, שבה מבקרים מדי שנה כחצי מיליון מבקרים.
מאז 1999 מנוהל הפארק לא על ידי העירייה המקומית אלא על ידי סוכנות של ממשלת אוסטרליה המערבית – רשות הגנים הבוטניים והפארקים.
בתחילת שנת 2009 ניזוק קשות חלקו הדרום-מערבי של הפארק על ידי שרפה, שאפשר שהוצתה בזדון.
הפארק

הצמחייה בפארק היא תערובת של שטחי סבך טבעי (כשני-שלישים ממנו) ועצים שניטעו בו. מהפארק נשקף מראה פנורמי של העיר ושל הנהר סוואן שמדרום לו.
הפארק > אתרים ומבנים בפארק

בפארק ניצבת אנדרטת המלחמה של מדינת מערב אוסטרליה, אשר נחנכה בשנת 1929 והורחבה בהמשך. בסמוך אליה נערכים מדי שנה טקסי זיכרון רשמיים ביום אנזא"ק וביום שביתת הנשק. למרגלות האנדרטה הונצחו שמות החללים יוצאי אוסטרליה המערבית שנפלו במלחמות מאז מלחמת הבורים ועד למלחמות בעיראק ובאפגניסטן.
ברחבי הפארק פזורות אנדרטאות נוספות לזכר קרבות, יחידות ואישים ספציפיים, לרבות אנדרטת מלחמת וייטנאם ואנדרטה לחיילים האוסטרלים היהודים שנהרגו במלחמת העולם הראשונה. אנדרטה נוספת מנציחה את שמות 16 תושבי מערב אוסטרליה שנהרגו בפיגוע הטרור באי באלי בשנת 2002. לצידי שלוש שדרות בפארק ניטעו עצי אקליפטוס שלמרגלותיהם נקבעו למעלה מ-1,600 לוחיות זיכרון אישיות לזכר חללי המלחמות.
בפארק מצוי גן בוטני, המשתייך למדינת מערב אוסטרליה. הוא משתרע על שטח של 180 אלף מטרים מרובעים ומצויים בו למעלה מ-12 אלף מיני צמחים. הוא הוקם לקראת משחקי חבר העמים הבריטי בפרת' בשנת 1962, אם כי נחנך רק ב-1965. מצויה בו מחלקה מדעית העוסקת במחקר נרחב.
בפארק שוכנת גלריה לאמנות אבוריג'ינית המציגה את עבודותיהם של אמנים ממדינות מערב אוסטרליה והטריטוריה הצפונית.
בנקודה הגבוהה ביותר בפארק הוקם בשנת 1966 מגדל ה-DNA – מגדל מתכת סלילי בגובה של 15 מטרים ובו 101 מדרגות, המדמה בצורתו מולקולת DNA.
בפארק ניצב שעון הזיכרון לאדית קוואן (Cowan) – האישה הראשונה שנבחרה לכהן בבית מחוקקים באוסטרליה (נבחרה ב-1920 לפרלמנט של מדינת אוסטרליה המערבית).
ברחבי הפארק מצויים מסלולי הליכה וביניהם מסלול הזיכרון לשביל קוקודה, לזכר החיילים האוסטרלים שלחמו בשביל זה בפפואה גינאה החדשה במלחמת העולם השנייה.
הפעלת הפארק והדרכת המבקרים בו מסתייעת בעבודתם של מתנדבים מקומיים.
האנדרטה העיקרית בפארק
מראה בגן הבוטני בפארק
אגם ומתקן משחקים בפארק
מסלול הליכה בגובה צמרות העצים
הערות שוליים

↑  ראו תמונה באתר ויקישיתוף.
↑  באותו פיגוע נספו 202 אנשים, מהם 88 אוסטרלים.
| --- | --- |
בקרת זהויות :  NLI: 987007543418405171  LCCN: sh85072451
פוליוויניל פלואוריד

פוליוויניל פלואוריד (המוכר כ- PVF) הוא פולימר אשר נמצא בשימוש במוצרים כגון מעילי גשם, לוחות סולריים, מיתרים לכלי נגינה וציפויים פנימיים להנמכת טמפרטורה בכלי תעופה.
PVF הוא פלואורפולימר תרמו פלסטי בעל התבנית המולקולרית החוזרת:
הוא דומה מאוד במבנהו ל-PVC.
ל-PVF חדירות נמוכה בפני ממסים נדיפים, הוא נשרף מאוד לאט ובעל עמידות מצוינת בפני בליה.
ל-PVF עמידות בפני רוב הכימיקלים למעט קטון ואסטרים. ה-PVF זמין בצורת סרט במגוון של צבעים ותצורות לשימושי קצה שונים וגם בצורת שרף לציפויים מיוחדים. אין ל-PVF עמידות תרמית מספקת לשימוש בתבנית דימוי.
פולסטאר 2

| --- | --- |

 מאפיינים כלליים
 יצרן:  פולסטאר
 שנות ייצור:  2020 - הווה
 הרכבה:  הרפובליקה העממית של סין הרפובליקה העממית של סין
 חברת אם:  וולוו
 סיווג:  רכב שטח/פנאי
 מרכב:  קרוסאובר בעלת חמש דלתות
 פלטפורמה:  וולוו-ג'ילי CMA
 אורך:  4,606 מ"מ
 רוחב:  1,859 מ"מ
 גובה:  1,482 מ"מ
 משקל:  2,123–2,173 ק"ג
 בסיס גלגלים:  2,735 מ"מ
 מפרט טכני
 מנוע:  4X4: שני מנועים חשמליים המספקים יחד 408 כ"ס ומומנט מרבי של 67.3 קג"מ  SR: מנוע חשמלי קדמי המספק 224 כ"ס ומומנט מרבי של 33.6 קג"מ  LR: מנוע חשמלי קדמי המספק 231 כ"ס ומומנט מרבי של 33.6 קג"מ
 מהירות מרבית:  202 קמ"ש (4X4) 160 קמ"ש (SR ו-LR)
 תאוצה:  4.7 שניות (4X4) 7.4 שניות (SR ו-LR)
 סוללה:  סוללת ליתיום-יון בקיבולת 78 קוט"ש או סוללת ליתום-יון בקיבולת 64 קוט"ש
 טווח נסיעה:  בין 450 ל-480 ק"מ (4X4) בין 420 ל-440 ק"מ (SR) בין 525 ל-540 ק"מ (LR)
 קשר:  וולוו C40
פולסטאר 2 (באנגלית: Polestar 2) היא מכונית משפחתית חשמלית במרכב קרוסאובר, בעלת חמישה מקומות ישיבה, שמיוצרת על ידי פולסטאר חטיבת הביצועים של וולוו משנת 2020. היא נחשפה ב-27 בפברואר 2019 והוצגה בתערוכת הרכב הבינלאומית של ז'נבה ב-5 במרץ 2019.
בתחילת 2022 הודיעה יבואנית רכבי וולוו בישראל - מאיר חברה למכוניות ומשאיות על תחילת שיווק הפולסטאר 2 החל מקיץ 2022.
פיתוח

מכונית הקונספט שקודמה לפיתוח ה"פולסטאר 2" נקראה "וולוו קונספט 40.2", היא עוצבה על ידי תומאס אינגלאת', לצד "וולוו קונספט 40.1", שלימים הפך לבסיס לדגם וולוו XC40. שתי מכוניות הקונספט הללו הוצגו לראשונה בשנת 2016. עם זאת, וולוו החליטה להעביר את המיקוד שלהן לקרוסאוברים קטנים, מאוחר יותר באותה שנה. ובחרה בחרו ב-40.2 כבסיס לעיצוב ה"פולסטאר 2". המעצב של חברת "וולוו", מקסימיליאן מיסוני, שיפר את הפנסים האחוריים, הגריל והגלגלים של המכונית, כדי ליצור מבנה המבדיל אותה כמותג נפרד. ה"פולסטאר 2" היא המכונית הראשונה עם מערכת ההפעלה "אנדרואיד אוטומוטיב", תוצרת חברת גוגל.
הפולסטאר 2 היא המכונית השנייה שמיוצרת תחת המותג פולסטאר אחרי הפולסטאר 1, רכב היברידי נטען בייצור מוגבל, מה שהופך את הפולסטאר 2 לרכב לרכב החשמלי מונע מצבר הראשון בייצור המוני של קבוצת וולוו.
גרסת הייצור נחשפה רשמית ב-27 בפברואר 2019, במהלך שידור חי באינטרנט והופיעה לראשונה בפומבי בתערוכת ז'נבה 2019 באותו חודש. לרכב יש מחיר התחלתי מומלץ לצרכן של 49,900 דולר נכון לאוקטובר, 2021.
באפריל 2021 הושקו שתי גרסאות הנעה קדמית חדשות של הפולסטאר 2, עם טווח נסיעה של עד 540 ק"מ.
עיצוב

העיצוב החיצוני שלה משלב מרכב סדאן עם האצ'בק שיוצר רכב פנאי. תא הנוסעים מציג עיצוב נקי ומינימלי במרכזו נמצא את מערכת המולטימדיה הראשונה המבוססת על מערכת ההפעלה אנדרואיד. המערכת כוללת מסך מגע בגודל 11 אינץ' והיא מאפשרת שליטה על מערכות הרכב השונות לצד כל שירותי הרשת של גוגל. המערכת מצוידת ב-e-SIM המאפשר קישוריות קבועה לרשת האינטרנט ושליטה מרחוק על מערכות הרכב ומידע על מצב הסוללה.
מפרט טכני

הפולסטאר 2 משווקת עם מספר יחידות הנעה חשמליות.
4X4: שני מנועים חשמליים המספקים יחד 408 כ"ס ומומנט מרבי של 67.3 קג"מ. נתון תאוצה של 4.7 שניות ומהירות מרבית של 202 קמ"ש. סוללת ליתיום-יון בקיבולת 78 קוט"ש המאפשרת טווח נסיעה חשמלי של בין 450 ל-480 ק"מ בתקן WLTP.
SR: מנוע חשמלי קדמי המספק 224 כ"ס ומומנט מרבי של 33.6 קג"מ. נתון תאוצה של 7.4 שניות ומהירות מרבית של 160 קמ"ש. סוללת ליתום-יון בקיבולת 64 קוט"ש המאפשרת טווח נסיעה חשמלי של בין 420 ל-440 ק"מ בתקן WLTP.
LR: מנוע חשמלי קדמי המספק 231 כ"ס ומומנט מרבי של 33.6 קג"מ. נתון תאוצה של 7.4 שניות ומהירות מרבית של 160 קמ"ש. סוללת ליתום-יון בקיבולת 78 קוט"ש המאפשרת טווח נסיעה חשמלי של בין 525 ל-540 ק"מ בתקן WLTP.
פולסטאר 2 BST Edition 270

היא גרסת ביצועים מיוחדת לפולסטאר 2, היא נחשפה ב-2 ביוני 2022 ומיוצרת בייצור מוגבל של 270 יחידות. היא כוללת שני מנועים חשמליים המספקים יחד 476 כ"ס ומומנט מרבי של 69.3 קג"מ. נתון תאוצה של 4.4 שניות ומהירות מרבית של 205 קמ"ש. סוללת ליתיום-יון בקיבולת 78 קוט"ש המאפשרת טווח נסיעה חשמלי של 470 ק"מ בתקן WLTP.
הערות שוליים

↑  Polestar 2 EV Debuts With Estimated 275-Mile Range, InsideEVs (באנגלית)
↑  2020 Polestar 2: Live From The Geneva Motor Show, Motor1.com (באנגלית)
↑  אביעד רייס, פולסטאר בדרך לישראל, באתר EV Magazine | מגזין רכב חשמלי, ‏3 בינואר 2022
 דניאל שמיל, קשורים לוולוו, מיוצרים בסין: קבוצת מאיר תתחיל לייבא שני מותגי יוקרה חדשים, באתר TheMarker‏, 22 במרץ 2022
↑  רן אלקובי, פולסטאר מציגה את שפת העיצוב החדשה שלה, באתר קארטיוב, ‏2 בינואר 2020
↑  רן אלקובי, פולסטאר 1 נחשפת: המתחרה של וולוו ל-M4 של ב.מ.וו, באתר קארטיוב, ‏2 בספטמבר 2017
↑  רן אלקובי, פולסטאר 2 החשמלית נחשפת - מתחרה לטסלה מודל 3, באתר קארטיוב, ‏3 בינואר 2019
↑  רן אלקובי, פולסטאר 2 זוכה בגרסאות הנעה קדמית עם טווח מוגדל, באתר קארטיוב, ‏3 במרץ 2021
1 2  cartube, פולסטאר 2 זוכה בגרסאות הנעה קדמית עם טווח מוגדל, באתר cartube
↑  cartube, פולסטאר 2 BST נחשפת - גרסת ביצועים מיוחדת לפולסטאר 2, באתר cartube
פורד פומה ראלי1

| --- | --- |

 מאפיינים כלליים
 סיווג:  מכונית מרוץ
פורד פומה ראלי1 היא מכונית מרוץ מקטגוריית ראלי1, שנבנתה על ידי קבוצת אם-ספורט עבור עונת 2022 באליפות העולם בראלי. המכונית מבוססת על גרסת הכביש של פורד פומה והיא המחליפה של פורד פיאסטה WRC שימשה את הקבוצה בין השנים 2017–2021.
היסטוריית מרוצים

פומה ראלי1 ערכה את הופעת הבכורה באליפות בראלי מונטה קרלו, מרוץ הפתיחה של העונה. סבסטיאן לואב, בהופעת אורח בעונה, ניצח את המרוץ. קריג ברין סיים במקום השלישי והשלים פודיום כפול. ברין הגיע לפודיום פעם נוספת המבלך העונה עם מקום שני בראלי סרדיניה.
הערות שוליים

↑  Puma Rally 1 hybrid crossover is Ford's entry in the 2022 WRC season, Autoblog, 8 July 2021
↑  90. Rallye Automobile Monte-Carlo 2022